Her fyrer John Carew av rumperakett
Fredag kveld feiret superduoen Harald Rønneberg og Thomas Numme sine 10 år på skjermen med et storslagent jubileumsshow i Oslo Spektrum. Iført Kiss-kostymer og sminke sang Thomas og Harald sin egen versjon av klassikeren «I was made for loving you», sammen med fotballspiller John Carew.8000 publikummere fikk også valuta for pengene da sistnevnte gav dem glimt av rumpesprekken. - Jeg ble overtalt til det. Det var første og siste gang. Det var utrolig morsomt, men jeg kommer aldri til å gjøre det igjen, forteller den spreke 34-åringen til VG etter showet. - Hva gjorde at du sa ja? - De lovte meg at jeg var i trygge hender, og bedyret at ingenting kom til å ta fyr - så da følte jeg meg trygg på det. De sa også at de hadde prøvd ut romperaketten før. I tillegg har jeg kjent disse guttene i mange år, så det var gøy å kunne bidra litt.- Ble stumpen brent? - Nei, det gikk bra. Om det var trygt vet jeg ikke, men det gikk i alle fall bra, smiler fotballproffen. Rønneberg og Numme hadde en litt annen versjon av historien. - Vi tok èn telefon til ham og fortalte hva han skulle gjøre. Han lo så han skrek og sa han var med, med en gang. Så det var ikke noe problem, forteller en fnisete Rønneberg til VG, mens Numme legger til: - Det er alltid gøy å se Carew i blanke messingen. Vi føler at våre kropper er litt oppbrukte, så vi måtte spørre èn som hadde jogget litt mer enn oss. Det var kjempegøy. Utrolig sporty av ham må jeg si.Tiårsjubileum og bestevenner. Det ble en følelsesladet kveld for superduoen. Under sendingen hyllet Numme sin kjære kollega med sangen «Hang with me» av Robin. Med til synge hadde han fått med Haddy N'jie og Marion Ravn. Foran publikum og TV-kameraer tok Rønneberg til tårene. - Jeg hylgråt, jeg ble rørt på prøvende og, men jeg var helt ferdig underveis der. Thomas synger jo så nydelig. Nei, det var sterkt, så ærlig skal jeg være. Det var så mye kjærlighet i rommet at vi mistet det litt. Også Ravn slet med å holde tilbake gråten. - Dette var Thomas sang til Harald, og han ble så utrolig rørt. Jeg skulle egentlig sitte å se på Harald mens jeg sang, men når han satt og gråt måtte jeg bare snu meg vekk så ikke jeg også begynte å gråte.Duoen feiret ikke bare seg selv. I slutten av sendingen fikk de hele salen med seg til å sende en hilsen til verdensmesteren Magnus Carlsen. Tiårsjubileet fra Oslo Spekrum vil bli vist i løpet av desember. - Carlsen er vår nye helt. Vi har fulgt med så godt vi kan. Det er imponerende at sjakk har blitt så god TV-underholdning. All ære til ham for det, roper de i kor.
John Carew viste baken til Senkveld sitt tiårsjubileum i Oslo Spektrum fredag kveld. Det gjør han aldri igjen.